kardosdrur/scandi-wiki huggingface dataset:
Burg Kreuzenstein

Burg Kreuzenstein er en borg nær Leobendorf i Niederösterreich, Østrig. Burg Kreuzenstein ligger 265 moh. Den blve opført oven på resterne af en fæstning fra den tidlige middelalder, der var gået i forfald og var blevet nedrevet under trediveårskrigen

Den blev bygget til Wilczek-familien, og blev genopbygget i 1800-tallet af grev Nepomuk Wilczek med penge fra familiens miner i Schlesien. Familien havde opkøbte dele af middelalderbygninger i hele Europa, som blev brugt til at opføre Kreuzenstein, og den kan derfor både ses som en ny go en original middelalderbygning.

Den har været brugt til flere filmindspilninger. Den bliver nogle gange forvekslet med Burg Liechtenstein, hvor filmen De Tre Musketerer blev indspillet i 1993.

Se også 
 Borge og slotte i Østrig

Referencer

Eksterne henvisninger 

 

Slotte i Østrig
Tinderhøj Skole

Tinderhøj Skole er Rødovre Kommunes mindste folkeskole. Skolen blev indviet i august 1952 (opført i årene 1950-54) og er tegnet af arkitekt Georg Ponsaing. Skolen kostede 7.035.857 kr. at bygge. Som på flere andre skoler i Rødovre er skolens festsal som et klassisk eksempel på 1950´ernes byggestil. Der gik i perioder helt op til 1300 elever på skolen.

Tinderhøj Skole har sit navn efter en gravhøj fra bronzealderen (1700-500 f.kr.) , kaldet Tinderhøj. Denne blev sløjfet i slutningen af 1800-tallet. Gravhøjen var en del af en gruppe høje kaldet valhøjene på Rødovre Mark, der udgjordes af Horshøj, Valhøj, Lille Valhøj og Tinderhøj.

I mange år lå der på Tinderhøj Skole en Ordblindeskole, der modtog elever med svære læse- og skrivevanskeligheder fra lokalområdet og omegnskommunerne. Fra 2013 blev kun elever med dysleksi optaget. Fra 1.1. 2020 huser skolen en nyoprettet afdeling af Rødovre Kommunes Specialcenter for børn med særlige behov. Specialcenterets anden afdeling er beliggende på Valhøj Skole.

Kilder 

Folkeskoler
Bygninger, konstruktioner og anlæg i Rødovre Kommune
Catherine Woodville, hertuginde af Buckingham

Catherine Woodville (også stavet Wydville, Wydeville, eller Widvile) (ca. 1458) var en engelsk adelsdame. Hun var svigerinde til kong Edvard 4. af England og fødte flere berømte børn. Catherine var datter af Richard Woodville, 1. jarl Rivers og Jacquetta af Luxemburg. Da hendes søster Elizabeth blev gift med kong Edvard 4., ophøjede og promoverede kongen mange medlemmer af Woodville-familien. Elizabeth Woodvilles husstandsregistreringer for 1466/67 viser, at Catherine blev voksede op i dronningens husstand.

På et tidspunkt før Elizabeths kroning i maj 1465 blev Catherine gift med Henry Stafford, 2. hertug af Buckingham. Begge var stadig børn. En samtidig beskrivelse af Elizabeth Woodvilles kroning fortæller, at Catherine og hendes mand blev båret på skuldrene af væbnere på grund af deres unge alder. Ifølge Dominic Mancini følte Buckingham sig krænket over sit ægteskab med en kvinde af ringere stand. Parret fik dog fire børn:

 Edward Stafford, 3. hertug af Buckingham (3. februar 1478 – 17. maj 1521)
 Elizabeth Stafford, grevinde af Sussex (ca. 1479 – 11. maj 1532)
 Henry Stafford, 1. jarl af Wiltshire (ca. 1479 – 6. april 1523)
 Anne Stafford, grevinde af Huntingdon (ca. 1483 – 1544)

I 1483 allierede Buckingham sig først med hertugen af Gloucester og hjalp ham med at bestige tronen som kong Richard 3. og derefter med Henry Tudor, hvilket resulterede i et mislykket oprør i hans navn. Buckingham blev henrettet for forræderi den 2. november 1483.

Efter at Richard 3. var blevet besejret af Henry Tudor i Slaget ved Bosworth i 1485, giftede Catherine sig med den nye konges onkel, Jasper Tudor, den 7. november 1485.

Efter Jaspers død i 1495, ikke senere end den 24. februar 1496, giftede Catherine sig med Sir Richard Wingfield, som overlevede hende.

Skildring i fiktion 
Catherine er hovedpersonen i Susan Higginbothams historiske roman The Stolen Crown fra 2010. Hun nævnes kort i Philippa Gregorys historiske romaner Den hvide dronning (2009), Den røde dronning (2010) og Den hvide prinsesse (2013).

Referencer

Fodnoter

Litteratur 
  (chart 806)
 
  
 
 

Englændere i 1400-tallet
Huset Tudor
Karaburun-halvøen (Albanien)

Karaburun-halvøen (  ) er en halvø i Middelhavet beliggende i det sydlige og sydøstlige Europa, som næsten er omgivet af både Adriaterhavet mod nord og Det Joniske Hav mod syd. Det ligger i det sydvestlige Albanien langs den albanske joniske havkyst, mens Otranto-strædet adskiller det fra Italien. Mezokanal-strædet adskiller halvøen fra Sazan-øen, mens den i sydøst strækker Vlorë-bugten.

Navnet 
Navnet " Karaburun " stammer fra tyrkisk for "sort kappe". I antikken var dens navn "Akrokeraunian halvøen" (Ακροκεραύνιο ακρωτήριο), som stammer fra samme navn som Akrokeraunian-bjergene /Ceraunian-bjergene; dette skyldes, at geologisk, er Rrëza e Kanalit på halvøen fortsættelsen af de nævnte bjerge, som er det højeste og mest omfattende bjergkædesystem, der strækker sig parallelt med Det Ioniske Hav. Karaburun-halvøen kaldes undertiden Ceraunian-halvøen på grund af navnet på bjergkæden.

Geologi og geografi 
Bjergkæden er skabt under Mesozoicske æra af Kridt- og Palæogen perioderne, og bjergkammene danner en linje n ordvest-sydøst med en række tydelige toppe langs dens uregelmæssig struktur, med stejle og forskelligartede skråninger.  De højeste toppe er Maja Çaderës, Maja e Flamurit, Maja e Koretës og Maja e Ilqes.

Den vestlige del består af en rå kyst der er oversået med sandede og stenede strande, havhuler, stejle klipper og flere bugter blandt dem Haxhi Ali-hulen, Cape of Gjuhëz, Skalomabugten, Arushë-bugten Dafinebugten og især Gramabugten, der var ankerplads i antikken På de høje og stejle klippeflader i bugten, der også fungerede som marmorbrud, er der hundreder af stenindskrifter der går tilbage til det 4. århundrede f.Kr.

Den udbredte Karst-topografi er ansvarlig for fraværet af drikkevand og dermed fraværet af befolkning på halvøen. På trods af den tørre overflade og de øverste jordlag er der flere vandkilder, der hælder dybt direkte i havet. Den geologiske udvikling har dannet fremspring på kysten som Kap Galloveci kappe og Kap Gjuhëzës, samt i alt 20 huler langs hele kysten.

Klima 
I følge Köppen-klimaklassifikationen har halvøen et middelhavsklima med varme somre og generelt varme til kølige, tørre vintre. Det ideelle klima og de kontrasterende landskaber ved havet har begunstiget udviklingen af en lang række habitater, der er hjemsted for et forskelligartet dyreliv. Faunaen er repræsenteret af flere sårbare og truede arter som uægte karetteskildpadde og grøn havskildpadde, men også den middelhavsmunkesæl, den sjældneste sælart i verden.

Natur 
Landmassen på halvøen er udpeget som naturreservat, mens strandlinjen og dens omgivende hav er en del af Karaburun-Sazan Marine Nationalpark. I 2014 etableredes ''Regina Blu-færgen'' der foretog ture mellem halvøen og øen Sazan, med stop langs de afsondrede strande.

Galleri

Referencer 

Halvøer i Europa
Albaniens geografi
Adriaterhavet
Det Joniske Hav
La Roque-Gageac

La Roque-Gageac er en fransk kommune, der ligger i departementet Dordogne i regionen Nouvelle-Aquitaine.

Det er en del af Les Plus Beaux Villages de France-foreningen.

Referencer 

Kommuner i Frankrig
Dordogne
Castelnaud-la-Chapelle

La Roque-Gageac er en fransk kommune, der ligger i departementet Dordogne i regionen Nouvelle-Aquitaine.

Det er en del af Les Plus Beaux Villages de France-foreningen.

Noter 

Kommuner i Frankrig
Dordogne
Étienne de La Boétie

Étienne de La Boétie, er en humanistisk forfatter og en fransk digter (født 1. november 1530 i Sarlat, en by i den sydøstlige del af Périgord, død den 18. august 1563 i Germignan, i byen Taillan-Médoc, nær Bordeaux).

La Boétie er berømt for sin Discourse on Voluntary Servitude. Fra 1558 var han en nær ven af Michel de Montaigne, der gav ham posthum hyldest i sine essays.

Noter 

Personer fra Frankrig
Coop Byen

Coop Byen er en planlagt bydel ved Coops hovedkvarter i Albertslund.
Coop Danmark er udvikleren mens Henning Larsen Architects står som arkitekt for masterplanen.
Området har en størrelse på 250.000 kvadratmeter og planen er at området får 4.500 indbyggere fordelt i cirka 1.600 lejligheder og 90 rækkehuse varierende i størrelse fra 80 til 130 kvadratmeter.
Vejtrafikstøj fra Roskildevej og Vallensbæk Torvevej er en udfordring for projektet.

Henvisninger 

Albertslund Kommune
Bydele og forstæder i Danmark
Journal de 20 heures

Journal de 20 heures har flere betydninger:

 Journal de 20 heures (France 2) – et fransk tv-nyhedsprogram udsendt på France 2
 Journal de 20 heures (TF1) – et fransk tv-nyhedsprogram udsendt på TF1
Heute

Heute er et tv-nyhedsprogram på den tyske kanal ZDF. Hovedprogrammet udsendes kl. 19.00 og inkluderer nyheder med vægt på politiske nyheder fra Tyskland, Europa og verden plus 'blandede' nyheder fra kulturlivet eller underholdning og sportsnyhederne med en ekstra præsentator. Vejrudsigten kommer op omkring 19:22 efter en pause med reklamer. Åbningssekvensen for hver udsendelse har et analogt ur, et signaturelement i programmet.

Nyhedsudsendelserne Heute fra ZDF og Tagesschau fra ARD/Das Erste er de vigtigste udsendelser fra tysk offentligt-tv, der starter aftenprogrammet. Annoncer kan ikke vises på offentligt tv i Tyskland efter kl. 20.00.

Eksterne henvisninger 
 

Tv-programmer fra Tyskland
Nyheds- og aktualitetsprogrammer
Pryluki rajon

Pryluki rajon (, ) er en af 5 rajoner i Tjernihiv oblast i Ukraine, hvor Pryluki rajon er beliggende i det sydøstlige hjørne af Tjernihiv oblast. Efter Ukraines administrative reform fra juli 2020 er den tidligere Pryluki rajon udvidet med byen af samme navn og andre nærtliggende rajoner, så det samlede befolkningstal for Pryluki rajon er nået op på 158.200.

I den historiske del af byen Pryluki findes monumentet, som ses til venstre, og som er dedikeret til Kijevrigets storfyrste Vladimir Monomakh. Han var i øvrigt både oldefar og navnefader til den danske konge Valdemar den Store. Bag monumentet gemmer sig den historie, at Vladimir Monomakh og hans følge i år 1085 blev beskyttet af byens fæstning mod en horde af polovtsere. Dette fortalte han om i sin berømte Instruktion til sine børn.

Referencer 

Tjernihiv oblast
Rajoner i Ukraine
Nils Voss

Nils Knutsen Voss, senere Repál (født 22. februar 1886 i Voss, død 7. oktober 1969 i Sandnes) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Robert Sjursen

Robert Emanuel Sjursen, senere Rafto (født 8. marts 1891 i Bergen, død 21. juli 1965 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Thomas Thorstensen

Thomas Thorstensen (født 18. maj 1884 i Stavanger, død 18. juni 1953) var en norsk gymnast, som deltog i to olympiske lege i begyndelsen af 1900-tallet.

Thorstensen var ved OL 1908 i London med på det norske hold, som vandt sølv i holdkonkurrencen i gymnastik efter svensk system. Svenskerne vandt guld 438 point, mens nordmændene fik 425 point og Finland på tredjepladsen 405. Der var otte hold med i konkurrencen.

Ved OL 1912 i Stockholm var han igen på det norske hold i gymnastik efter svensk system. Igen vandt svenskerne guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen. Hans bror, Gabriel Thorstensen, var også med på guldholdet fra 1912.

Referencer 

Gymnaster fra Norge
Personer fra Bergen
Deltagere for Norge ved sommer-OL 1908
Deltagere for Norge ved sommer-OL 1912
Olympiske mestre fra Norge
Olympiske sølvmedaljevindere fra Norge
Bobby Vinton

Bobby Vinton (født Stanley Robert Vinton; 16. april 1935) er en amerikansk skuespiller, sangskriver og sanger, mest kendt for hans sang “Mr, Lonely”, og hans film med John Wayne.

Diskografi 
 1961: Dancing at the Hop
 1961: Bobby Vinton Plays for His Li'l Darlin's
 1962: Roses Are Red (US #5)
 1962: Bobby Vinton Sings the Big Ones (US #137)
 1963: The Greatest Hits of the Golden Groups
 1963: Blue on Blue (reissued as Blue Velvet after the success of the hit of the same name) (US #10)
 1964: There! I've Said It Again (US #8)
 1964: Tell Me Why (US #31)
 1964: A Very Merry Christmas (US #13)
 1964: Mr. Lonely (US #18)
 1965: Bobby Vinton Sings for Lonely Nights (US #116)
 1965: Drive-In Movie Time
 1966: Bobby Vinton Sings Satin Pillows and Careless (US #110)
 1966: Country Boy
 1967: Bobby Vinton Sings the Newest Hits
 1967: Please Love Me Forever (US #41)
 1968: Take Good Care of My Baby (US #164)
 1968: I Love How You Love Me (US #21)
 1969: Vinton (US #69)
 1970: My Elusive Dreams (US #90)
 1970: Sounds of Love (on sax)
 1972: Ev'ry Day of My Life (US #72)
 1972: Sealed With a Kiss (US #77)
 1974: Melodies of Love (US #16)
 1974: If That's All I Can
 1974: With Love (US #109)
 1975: Heart of Hearts (US #108)
 1975: The Bobby Vinton Show (US #161)
 1976: Serenades of Love
 1976: Party Music ~~ 20 Hits
 1977: The Name Is Love (US #183)
 1979: 100 Memories
 1980: Encore
 1987: Santa Must Be Polish
 1988: Bobby Vinton
 1989: Timeless
 1990: Great Songs of Christmas
 1992: As Time Goes By (with George Burns)

Referencer

Eksterne henvisninger 
 
 

Sangere fra USA
Skuespillere fra USA
Nayib Bukele

Nayib Bukele Ortez (født 24. juli 1981 i San Salvador) er en politiker fra El Salvador. Han vandt præsidentvalget i 2019 og tiltrådte præsidentembedet den 1. juni 2019. Bukele opstillede til valg for højrepartiet Gran Alianza por la Unidad Nacional (GANA). Han har tidligere været ordfører i Nuevo Cuscatlán og i hovedstaden San Salvador og repræsenterede da det venstreorienterede parti Frente Farabundo Martí para la Liberación Nacional (FMLN).

Liv og virke

Baggrund 
Bukele har palæstinensiske aner. Han er søn af Armando Bukele Kattan, som selv var søn af en muslimsk indvandrer fra Betlehem. Faderen var en fremgangsrig forretningsmand, og familien har været aktiv i en række selskaber. Moderen, Olga Marina Ortez, er katolik. Selv har Bukele tilkendegivet, at han ikke tilhører nogen religion, selv om han tror på Gud. Han er gift med Gabriela Rodríguez de Bukele, som har jødiske forfædre.

Bukele begyndte at studere jura ved Universidad Centroamericana José Simeón Cañas men afbrød studierne for at arbejde i familiens foretagender. Han har været direktør i flere virksomheder.

Politisk virke 

I 2011 engagerede Bukele sig politisk ved at opstille til valg som ordfører i byen Nuevo Cuscatlán i La Libertad sydvest for hovedstaden San Salvador. Han stillede op for partiet Frente Farabundo Martí para la Liberación Nacional (FMLN). I 2015 blev Bukele valgt til ordfører i San Salvador som repræsentant for samme parti, men efter en konflikt med partiledelsen blev han ekskluderet fra FMLN i 2017. Han etablerede bevægelsen Nuevas Ideas, men fik den ikke registreret som politisk parti i tide til at stille op som præsidentkandidat for bevægelsen. Bukele valgte da i stedet at indtræde i højrepartiet Gran Alianza por la Unidad Nacional (GANA), et udbryderparti fra Alianza Republicana Nacionalista (ARENA).

Gennem det etablerede parti GANA kunne Bukele opstille ved præsidentvalget i 2019. Valgkampen fokuserede på kampen mod korruption. Bukele vandt valget i første valgomgang mod kandidater fra venstresidens Frente Farabundo Martí para la Liberación Nacional (FMLN) og højresidens Alianza Republicana Nacionalista (ARENA), de to partier, som har domineret salvadoransk politik siden 1990-erne. Med Bukele som præsidentkandidat vandt GANA valget med 53,1 % af stemmerne. GANA fik 11 af 84 pladser i El Salvadors lovgivende forsamling, hvorfor Bukele ikke fik en majoritet at støtte sig til der for sin politik.

Før præsidentindsættelsen den 1. juni 2019 erklærede Bukele, at han ville bryde med den venstreorienterede udenrigspolitik, som var blevet ført af forgængeren i præsidentembedet, Salvador Sánchez Cerén, og i stedet prioritere forholdet til USA. Han sagde også, at han ville bekæmpe korruption og voldelige bander.

Noter 

Politikere fra El Salvador
Personer fra San Salvador
Lesley Gore

Lesley Gore (Født Lesley Sue Goldstein; født 2. maj 1946, død 16. februar 2015) var en amerikansk sanger/sangskriver, som har skrevet sange, som "You Don't Own Me", og "It's My Party".

Noter 

Sangere fra USA
Clara Halvorsen

Clara Halvorsen (født den 27. december 1991) er en politiker fra Radikale Venstre, opstillet til som kandidat til Folketinget af partiforeningen i Københavns Storkreds. 

Halvorsen var partiets landsnæstformand fra 30. januar 2021 til 18. august 2021 hvor Sanne Klietsch afløste hende på posten. Halvorsen stillede op til valget til landsformand på Radikale Venstres landsmøde 2021, men tabte afstemningen til Mikkel Irminger Sarbo som fik 205 stemmer mod 135 stemmer til Halvorsen. Halvorsen sidder fortsat i Radikale Venstre Hovedbestyrelse og Forretningsudvalg.

Ungdomsengagement 
Clara Halvorsen har en baggrund som både næstformand i Radikal Ungdom (2014-2016) og medlem af styrelsen i Dansk Ungdoms Fællesråd (2017-2021). Hun var Danmarks ungdomsdelegat ved FN i 2017 og har sidenhen beskæftiget sig med verdensmål og ungeinddragelse.

Uddannelse og karriere 
Halvorsen blev i 2010 student fra Roskilde Katedralskole, og har dernæst opnået en bachelorgrad i statskundskab og en kandidatgrad i global udvikling/global development, begge fra Københavns Universitet. Hun er ansat som konsulent i Dansk Industris afdeling for Global Udvikling og Bæredygtighed.

Referencer 

Politikere fra Det Radikale Venstre
Michelle Phillips

Michelle Phillips (Født Holly Michelle Gilliam 4. juni, 1944) er en amerikansk Singer-songwriter, mest populær som sanger i folk/rock bandet The Mamas & The Papas. Hun skrev sangen "California Dreamin" sammen med John Phillips.

Noter 

Sangere fra USA
John Phillips (musiker)

John Phillips (født John Edmund Andrew Phillips den 30. august 1935, død den 18. marts 2001) var en amerikansk sanger og sangskriver, som fik sucess som sanger i folk/rock bandet The Mamas & the Papas. Han var med til at skrive mange af deres mest populær sange, som "Creeque Alley", og "California Dreamin’'". Begge skrev han sammen med Michelle Phillips, der også var medlem af gruppen. 

Han blev gift med Michelle Phillips i 1962. Parret blev skilt i 1970.

Referencer 

Sangere fra USA
Han, hun og drømmeslottet

Han, hun og drømmelsottet (britisk originaltitel Escape to the Chateau) er en britisk dokumentarserie fra Channel 4, der følger parret Dick Strawbridge og Angel Adoree og deres familie og deres køb, renovering og udsmykning af Château de la Motte-Husson fra 1800-tallet i Martigné-sur-Mayenne i Frankrig, mens de udvider deres forretning og familie.

Den første sæson følger Dick og Angels rejse med at restaurere chateauet ved bl.a. at installere vand, varme, elektricitet i slottet med 45 værelser, der har været ubeboet i 40 år. De har en hård deadline, da alt skal stå færdig til deres eget bryllup, som skal afholdes på stedet. De efterfølgende sæsoner følger deres videre arbejde med at restaurere og vedligeholde slottet og udvide deres bryllupsvirksomhed.

Dick Strawbridge er en pensioneret oberstløjtnant fra British Army, der har medvirket i adskillige tv-programmer som It's Not Easy Being Green (2006), Coast (2006), Scrapheap Challenge (2009), The Hungry Sailors ogSaturday Farm (2011), Dirty Rotten Survival (2015),

Angel Adoree er iværksætter, der driver The Vintage Patisserie, som hun søgte støtter til i Dragon's Den i 2010.

Sammen har de to børn Arthur og Dorothy.

Referencer

Eksterne henvisninger 
 

Tv-serier fra 2010'erne
Dokumentarserier
Tv-programmer fra Channel 4
Vårø

Vårø er en lille by beliggende på det sydlige Tåsinge med ca. 74 indbyggere. 

Byen er nok mest kendt for Vårø Monnet som er et 250 tønderland stort græsengsareal med “knuden” som hæver sig 8 meter over haver på den S/V landpynt af Monnet.

Det er Vårø Bylaug, som tilser og passer Monnet.

Det lokale bylav kan spore sin historie tilbage til middelalderen og fungerer stadig den dag i dag. Det bestod oprindeligt af 11 gårde/husmandssteder fordelt på 7 helparter og 4 halvparter (tilsammen 9 helparter). Alle gårdene lå i eller i tilknytning til Vårø.

Gårde, som oprindelig havde helpart i Vårø Monnet:
 Vårøvej 14
 Vårøvej 19
 Vårøvej 30 Nielstrup Gård
 Bylavsvej 4
 Hylstensbjergvej 1
 Hylstensbjergvej 2
 Monnetvej 8 Torneløkke
 Monnetvej 21

Gårde med halvpart:
 Vårøvej 14
 Vårøvej 22
 Vårøvej 41 lille Nielstrup
 Monnetvej 1

Tåsinge
Lokaliteter i Svendborg Kommune
Bugleje

Bugleje (en: prone position) er en kropsstilling, hvor personen ligger fladt med brystkassen nedad og ryggen opad. Med anatomisk terminologi: den dorsale side er opad og den ventrale side er nedad. Ved rygleje ('supine position') er det modsat.

Eksterne henvisninger
  Wikimedia Commons har flere filer relaterede til Prone humans ('buglejrede mennesker') − Lejring af patienter (Patient positioning)
  Se Wiktionarys definition på ordet prone  
 Hjælpemidler : 'ICU-KIT For Prone Position' fra Activehealthcare.co.nz − 'COVID-19 kit'. Puder til bugleje. Fra Levabo.dk
 Vejledning : Bugleje . Fra Region Nordjylland, Rn.dk ('PRI':  Politikker, Retningslinjer og Instrukser)
 Videoer april 2020 : "Prone Positioning for the COVID-19 Patient" − "Proning COVID-19 patients" 

Artikler
 Fra Sygeplejersken : Afsnittet "Bugleje ved akut respirationsbesvær (Acute Respiratory Distress Syndrome, ARDS)" i Resuméer af international forskning fra Sygeplejersken 2000 ; (22): 66. Dsr.dk/sygeplejersken. − Afsnittet "Effekt af og sikkerhed ved bugleje hos patienter med akut respiratorisk distress" i "Resumé af international forskning" fra Sygeplejersken 2001 ; (5), Dsr.dk/sygeplejersken 
 Operating room nurses’ positioning of anesthetized surgical patients  fra Journal of Clinical Nursing, Aalborguh.rn.dk, juli 2015. – Om vanskeligheder ved lejring af patienter. – Af Erik Elgaard Sørensen, Kathrine Hoffmann Kusk and Mette Grønkjær 

Kroppen
Lægefaglige procedurer
Sygepleje
Skælskør Fjord

Skælskør Fjord er en ca. 4,3 kilometer lang fjord på sydvestsjælland, der går fra nordenden af Agerø Sund, ved overgangen mellem Storebælt og Smålandsfarvandet, og ind til byen Skælskør. Den er ved pynten Slagternæse, på den mod nord liggende halvø Stegehoved, inddelt i Skælskør Inder- og Yderfjord, og er et lavvandet fjordområde, der kun i sejlrenden er  over 2 meter dyb. Fjorden er en del af Skælskør Fjord og Nor Vildtreservat, der blev grundlagt omkring Skælskør Nor i 1942, og udvidet med fjorden i 1995. Den er også en del af Ramsarområde og Natura 2000-område nr. 162 Skælskør Fjord og havet og kysten mellem Agersø og Glænø.

På syd- og østsiden af inderfjorden ligger  det landskabsfredede Borreby Gods med store ubrudte landbrugsarealer og den afvandede fjordarm, som nu udgør Borreby Mose/Gammelsø. Den lille holm Kidholm i Inderfjorden er en del af fredningen

Se også
Fredningen:Stigsnæs-Borreby-Basnæs Nor

Kilder og henvisninger

 Naturplanen  
Handleplan Miljøstyrelsen og Slagelse, december 2012

EU-habitatområder i Danmark
Fuglebeskyttelsesområder i Danmark
Ramsarområder i Danmark
Fredede arealer i Danmark

Lokaliteter i Slagelse Kommune